钦定古今图书集成/明伦汇编/氏族典/第499卷 > 《廖用贤尚友录》 > 窦文场
## 钦定古今图书集成/明伦汇编/氏族典/第499卷 > 《廖用贤尚友录》 > 窦文场

按《唐书窦文场传》：“文场始隶东宫，事德宗，未有名。自
鱼朝恩死，宦人不复典兵，帝以禁卫尽委白志贞，志
贞多纳富人金补军，止收其庸，而身不在军。及泾师
乱，帝召近卫，无一人至者，惟文场率宦官及亲王左
右从。至奉天，帝逐志贞，并左右军付文场主之。兴元
初，诏监神策左厢兵马，擢累骠骑大将军，致仕，卒。”